Аԥсуа Ҳәынҭқарратә драматә театр арежиссиор Мадина Аргәынԥҳа арадио Sputnik аҟны еиҭалҳәеит апоет Таиф Аџьба диижьҭеи 80 шықәса аҵразы аус здыруло аспектакль аӡбахә. Уи аԥхьарбара азгәаҭоуп апоет иира амш аҽны хәажәкыра 11 рзы.
Аԥсны Жәлар рартист, ахореограф, Аҟәатәи аҳәынҭқарратә акультуратә ҵараиурҭа арҵаҩы, ашәаҳәаҩ Анри Ферзба иира амш аҽны арадио Sputnik аҟны иазгәеиҭеит иреиҳау ҳамҭаны ишиԥхьаӡо истудентцәа дахьыргәалашәо.
РУСДРАМ ахәыҷтәы студиахь адкыларазы арзаҳалқәа наргоит жәабран 11-20 рзы.
Сҭамԥыл ақалақь, аԥсуа дернеқь аҟны еиҿкаау акәашаратә ансамбльқәа "Редадеи", "Рерашьеи" аҽазыҟаҵарақәа шымҩаԥыргои, аконцертқәа рҟны ахәаԥшцәа ишрыдыркылои ртәы ҳзеиҭеиҳәеит аколлективқәа рсахьаркыратә напхгаҩы Бурақ Хәымсацә.
Анри Ферзба Аҳәынҭқарратә ансамбль аҿы аус иуеит, иара убас Аҟәатәи Аҳәынҭқарратә акультуратә ҵараиурҭаҟны ахореографиа ахырхарҭала аҿар аҵара дирҵоит.
Апоет, ажурналист, Аԥсны акультура зҽаԥсазтәыз аусзуҩ Терент Ҷаниа Sputnik апресс-центр аҟны Аԥсуара далацәажәо иазгәеиҭеит уи аҟны арратә ус, аԥсадгьыл ахьчара аҵак ҷыда шааннакылоз.
Жә-шықәса зхыҵуаз, ала зыцҳаз аӡӷаб шәачатәи ахәышәтәырҭаҿы аоперациа лзыҟарҵеит.
Очамчыра имҩаԥысит "Бреин-ринг" захьӡу ахшыҩтә еицлабра. Уи иалахәхеит Галнтәи, Очамчырантәи, Аҟәантәи ашколхәыҷқәа ргәыԥқәа.
Аԥсны ажурналистцәа реидгыла ахантәаҩы Руслан Ҳашыг арадио Sputnik аҟны далацәажәеит 25 шықәса зхыҵыз Аԥсны раԥхьатәи ихьыԥшым агазеҭ "Эхо Абхазии".
68-ҩык аԥснытәи ашколхәыҷқәеи аҿари Маикл Џьексон иашәа "Heal the world" азы аклип ҭырхит. Аклип аҿы Аԥсны ҳаамҭазтәи апроблемақәа рыӡбахә ҳәоуп.